DARBA UZDEVUMS
“Projektēšanas dokumentu izstrāde uz aktivitātēm balstīta biroja izveidošanai Dārza ielā 12a, Bauskā”
1. Vispārīga informācija un darba organizācija
Darba uzdevums ietver projektēšanas darbus aktivitātēs balstīta biroja izveidošanai Dārza ielā 12a, Bauskā. Birojs paredzēts Bauskas slimnīcas administrācijas darba nodrošināšanai.
Biroju paredzēts izveidot esošā ēkā, kas daļēji tiek izmantota kā biroji, bet daļēji kā dzīvokļi. Telpās, kurās paredzēta biroja izveidošana, šobrīd daļēji tiek sniegti ārstniecības pakalpojumi, bet daļa netiek izmantota (iepriekš tika sniegti zobārstniecības pakalpojumi). Telpu plāns un iespējamais jaunais plānojums pievienots pielikumā.
Pakalpojuma ietvaros paredzēts veikt pārplānošanas darbus un darbus saskaņot Bauskas novada Būvvaldē. Darbu ietvaros nav paredzēta būvkonstrukciju izbūve vai pārbūve, tādēļ darbi uzskatāmi par vienkāršotu atjaunošanu (nav 3.grupas būve).
Darbu veikšana paredzēta šādā secībā:
a) Izpildītājs veic telpu un inženiertīklu apsekošanu, sagatavo apsekošanas aktu. Ja tiek konstatēta nepieciešamība, tad normatīvajos aktos noteiktajā kārtībā tiek veikt padziļināta apsekošana. Nepieciešamības gadījumā tiek saņemti tehniskie noteikumi un tehniskie dati no citām institūcijām;
b) Izpildītājs sagatavo vismaz divus priekšlikumus telpu plānojumam, saskaņo tos ar pasūtītāju;
c) pēc plānojuma saskaņošanas ar pasūtītāju – tiek izstrādāts mēbeļu un interjera plāns un vismaz 3 vizualizācijas ar interjera un aprīkojuma risinājumiem, kas tiek saskaņots ar pasūtītāju;
d) pēc detalizētā plānojuma izstrādes tiek sagatavoti inženiertīklu plāni, kas tiek saskaņoti ar pasūtītāju;
e) kad sagatavoti visi projektēšanas dokumenti – tie tiek saskaņoti ar pasūtītāju, un pēc nepieciešamības ar institūcijām, kaimiņiem, kā arī Bauskas novadā Būvvaldē;
f) saskaņošanas laikā tiek izstrādāti detalizētas aprīkojuma specifikācijas, darbu apjomi un kontroltāmes (atbilstoši pasūtītāja noslēgtās vispārīgas vienošanās par būvdarbiem kodiem);
g) sadarbība ar pasūtītāju notiek darba sanāksmēs, kas notiek klātienē un attālināti vismaz vienu reizi divās nedēļās, sanāksmes sasauc, vada un protokolē izpildītājs.




2. Telpu plānojums un apjoms
Projektēšanas apjomā ietilpst pielikuma plānā norādītās telpas, kas pieder SIA “Bauskas slimnīca”, kas aizņem gandrīz visu ēkas stāvu, piekļūšanas koplietošanas telpas līdz ieejai – āra kāpnes, priekšnams, kāpņutelpa, kā arī inženiertīkli konkrētajā stāvā, kā arī stāvā zem telpām (arī pieder pasūtītājam), ja nepieciešams. Nepieciešamības gadījumā jāparedz logu nomaiņa, nemainot dalījumu, krāsu un fasādes risinājumu.
Telpu plānojumā paredz šādas telpas – funkcijas – mēbeļu grupas vai citus risinājumus, kas nodrošina aktivitātēs balstīta biroja funkcionalitāti:
· droša un atbilstoša nokļūšana no ārtelpas līdz birojam;
· ienākšanas un sarunu ar klientiem zona;
· vismaz 2 tualetes un duša personālam;
· darbinieku ģērbtuve;
· sanāksmju zāle un skaļo sarunu zona;
· 2 klusā darba kabineti (zonas);
· dokumentu glabāšanas zona;
· radošās darbības zona;
· koplietošanas darba zona ar dažāda veida darba vietām;
· darbinieku atpūtas zona
· kases – skaidras naudas glabāšanas risinājums
Projektēšanas gaitā projektētājs var piedāvāt arī savādāku telpu-zonu sadalījumu un risinājumu.
3. Interjers un aprīkojums
Interjera un aprīkojuma plāns jāizstrādā, paredzot šādus principus:
· visiem izmantotajiem materiāliem ir jābūt vienkāršiem un viegli pieejamiem, pamatā izmantojot bāzes gaišus toņus, ko paspilgtina dažādas detaļas un interjera priekšmeti. Tiek izmantotas organizācijas korporatīvās krāsas un vizuālās vadlīnijas;
· plānojums un interjers jāveido tā, lai to būtu viegli transformēt- piemēram, inženiertīkli kanālos, kas nolaižami no griestiem un pārvietojami, apgaismojums uz sliedēm, utt;
· risinājumi darba vietu nodalīšanai tiek veidoti no dabiskiem materiāliem, piemēram, koka;
· telpās tiek risināti akustikas jautājumi;
· mēbeļu, apgaismojuma, žalūzijas un citus priekšmetus izvēlas no standartizētām kolekcijām, kas brīvi pieejami bez īpašas pasūtīšanas;
· grīdas segumu izvēlas no viegli kopjama un higiēniska materiāla – linolejs, atsevišķās zonās - augstas noturības parkets. Interjerā neizmanto flīzes un paklājus.

4. Inženiertīkli
Inženiertīklu plāni jāizstrādā, paredzot šādus principus:
· tiek plānota visu būtisko tīklu nomaiņa – elektrība, ūdens, kanalizācija;
· tiek plānota biroja funkcionalitātei nepieciešamo IT tīklu, telefona tīklu, kā arī ugunsdrošības un drošības tīklu un sistēmu izveidošana;
· nepieciešams izstrādāt risinājumu piekļuvei – domofons vai cits risinājums;
· tīklus jāplāno tās, lai pēc iespējas mazāk jāveic skaļi un kaimiņus traucējoši darbi;
· tīklus jāplāno pēc iespējas līdz to ievadiem un sadalnēm, vertikālos ūdens un kanalizācijas tīklus, nepieciešamības gadījumā arī apkures tīklus jāplāno tā, lai to nomaiņa nenodara kaitējumu citu īpašnieku telpām un risinājums būtu ilgtspējīgs – tai skaitā jāizvērtē nepieciešamība mainīt tīklus telpās zem projektējamām telpām, kas arī pieder pasūtītājam.

5. Darbu apjomi un kontroltāmes

Izpildītājs izstrādā darbu apjomu un specifikāciju sarakstus:
a) būvdarbiem atbilstoši normatīvajos aktos noteiktajām prasībām par būvniecības izmaksu noteikšanu;
b) tāmēs paredz kolonnu, kurā norāda kodus atbilstoši pasūtītāja būvdarbu vispārīgās vienošanās definētajam;
c) tehniskajās specifikācijās visa veida aprīkojums un iekārtas tiek norādītas ar tehnisko aprakstu nevis kā viena ražotāja produkts;
d) darbu apjomos, neskaitot būvdarbus, tiek pievienotas arī šādas tehniskās specifikācijas:
· mēbeļu specifikācijas;
· aprīkojuma specifikācijas, tai skaitā darba vietas nodalošajām konstrukcijām;
· žalūziju specifikācijas;
· citu interjera risinājumu – uzrakstu, navigācijas, aplīmējumu, utt specifikācijas.
